Ved ressortomlægningen ændres den enkelte medarbejders ansættelsesområde.
Det ændrede ansættelsesområde består af:
Det hidtidige ansættelsesområde, som medarbejderen havde forud for ressortomlægningen
og
Ansættelsesstedet / den pågældende institution, som ressortomlægges (fx til at høre under et nyt ministerium).
Det gælder også i de tilfælde, hvor de institutioner mv., som indgik i det tidligere ansættelsesområde, spredes på flere ministerier / institutioner, og uanset om det oprindelige ministerium nedlægges.
Det er også muligt for den enkelte medarbejder at aftale med den nye arbejdsgiver, at medarbejderen får det samme ansættelsesområde, som de medarbejdere, der i forvejen er ansat på stedet.